น้าสาวชวนไปทานร้านนี้เพราะชอบฮันนี่โทส เราก็เลยตามใจ พอมาถึงร้านน่ารักมากค่ะ มีโซนข้างในกับข้างนอก เก๋ดีค่ะ ร้านตกแต่งสไตล์วินเทจมีมุมถ่ายรูปเยอะ เหมาะสำหรับคนชอบถ่ายรูปแต่วันนี้ขอนั่งข้างในค่ะ แดดเปรี้ยงเลย ข้างในร้านน่ารักดีค่ะ แอร์ก็เย็นจนเกือบหนาว555 มาดูเมนูที่สั่งกันค่ะ
-ฮันนี่โทส อร่อยมากค่ะ หอมเนยมากแต่เสียดายมีไอติมแค่รสเดียว ที่ร้านให้ไซรัปมาเป็นขวดเลยค่ะเทได้ตามใจชอบ
-วาฟเฟิล หอมดี รสชาติก็อร่อยตามมาตรฐานค่ะ
-ชอคโกแลตลาวา เข้มข้นมากค่ะ เสิร์ฟมาตินอุ่นๆ ทานคู่กับไอศกรีมและวิปปิ้งครีมนี่ฟินมากๆ
-ลาเต้โฟลท ตัวลาเต้ขมไปหน่อยค่ะ แต่ถ้าทายกับไอศกรีมก็กำลังดี
-มอคค่าเย็น ของคุณน้าสาวเลยไม่ได้ลองชิมค่ะ
-ช็อตเค้ก สั่งกลับบ้านให้เจ้าน้องชายตัวแสบ ให้สตอเบอร์รี่ทั้งลูก น้องชายชอบมาก เราลองชิมเนื้อเค้กก็ฟูและนุ่มดีค่ะ

สรุปโดยรวมถือว่าใช้ได้ค่ะ ที่จอดรถก็จอดริมฟุตบาทหน้าร้านเลยค่ะ ที่สำคัญมีแกะด้วย!! ต้องมาอีกครั้งให้ได้ค่ะ